Grunur leikur á að nemandi í Fjölbrautaskóla Suðurlands hafi brotið kynferðislega gegn samnemanda sínum á salerni skólans í vikunni. Nemendur gagnrýna viðbrögð skólans í málinu en skólastjórinn segir að svona mál megi ekki vinna fyrir opnum tjöldum og að ungmennum sé ekki vísað úr skóla nema óyggjandi sannanir séu fyrir hendi.
Skólastjóri Fjölbrautaskólans á Suðurlandi upplýsti nemendur og aðstandendur með tölvupósti í gær um að lögreglurannsókn standi yfir vegna ásakana um kynferðisbrot innan veggja skólans í vikunni. Beðið er sérstaklega um að málið sé ekki rætt á samfélagsmiðlum, dómstóll götunnar sé óvæginn og að útskúfun sé ekki vænleg leið til árangurs. Pilturinn sé saklaus uns sekt sé sönnuð. Bréfið var birt á samfélagsmiðlum þar sem orðum skólastjórans er lýst sem þöggunartilburðum og það gagnrýnt að meintur gerandi fái að mæta til skóla á meðan rannsókn stendur yfir.
Ásrún Aldís Hreinsdóttir er formaður nemendafélags FSu.
Ég held að nemendur séu bara allir í sjokki og burtséð frá póstinum þá bara er þetta skelfilegt að svona skuli gerast á okkar vakt. Þetta er bara harmur.
Olga Lísa Garðarsdóttir, skólastjóri FSu, hafði ekki tök á viðtali en sagði að málið væri erfitt enda megi ekki, lögum samkvæmt, vísa fólki undir lögaldri úr skóla nema óyggjandi sannanir séu fyrir hendi. Málið sé á borði lögreglu og að skólinn sé í samskiptum við heimilin. Engu að síður hafi breytingar verið gerðar á stundatöflu piltsins. Atburðurinn sé hörmulegur og að skólinn frábiðji sér allt ofbeldi.
Ásrún Aldís segir að nemendafélagið muni gera allt til að styðja við og hlúa að þolandanum.
Það sem er á dagskrá hjá okkur núna er að funda strax á mánudaginn. Við tökum þessu mjög alvarlega og þetta er bara svo skelfilegt mál að við viljum bara standa með þolandanum og núna á dagskrá hjá okkur er bara að tala um þetta en samt að -- það er fundur hjá okkur á mánudag þar sem við ætlum að fara yfir þetta og sjá hvað sé best að gera í þessu þvi auðvitað er þetta viðkvæmt mál.
Segir að kynferðisbrot hafi átt sér stað.
Þessi hluti er í höndum lögreglu,
Grunur leikur á að kynferðisbrot hafi verið framið á skólatíma í Fjölbrautaskólanum á Suðurlandi í vikunni. Skólastjórinn segir að hinum grunaða verði ekki vísað úr skóla nema sekt sé sönnuð. Nemendur eru æfir yfir viðbrögðum skólans. 